ધ્રોલ તા.૧૪ : ધ્રોલ નગરપાલિકાની ચૂંટણીને હવે ગણતરીના દિવસો બાકી રહ્યા હોય ત્યારે ભારતીય જનતા પાર્ટી દ્વારા આ વખતે કોંગ્રેસને જળમુળથી ઉખેડીને ફેકી દેવા માટે કાર્યકર્તા દ્વારા ઘરે-ઘરે ફરીને પુરજોશમાં પ્રચાર કરી રહ્યા છે ત્યારે તાજેતરમાં જ કેન્દ્રીય મંત્રી મનસુખભાઇ માંડવીયા, જામનગર જીલ્લાના પ્રભારી મંત્રી ધનસુખભાઇ ભંડેરી, ગુજરાત નગરપાલિકાઓના કન્વીનર પ્રદિપભાઇ ખીમાણી દ્વારા ધામા નાખીને ભારતીય જનતા પાર્ટીના પેજ પ્રમુખોનું વિશાળ સંમેલન યોજતા બાજુમાં જ કોંગ્રેસના કાર્યાલયમાં સોપો પડી ગયો હતો. પાલિકામાં ભાજપનો ભગવો લહેરાશે તે નિશ્ચિત મનાઇ છે.